PARLAMENTUL ROMÂNIEI

CAMERA DEPUTAŢILOR 
	  Comisia pentru agricultură, silvicultură,

industrie alimentară şi servicii  specifice
	                           Bucureşti, 21.06.2005
                          Nr.24/251


 R A P O R T 
asupra proiectului de Lege pentru ratificarea Acordului între România şi Comisia Comunităţilor  Europene  care modifică Acordurile Anuale de Finanţare 2000, 2001, 2002, 2003 şi Acordul Multi – anual de Finanţare, semnat la Bruxelles şi, respectiv, la Bucureşti la 24 decembrie 2004

În conformitate cu prevederile art.89 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere cu proiectul de Lege pentru ratificarea Acordului între România şi Comisia Comunităţilor  Europene care modifică Acordurile Anuale de Finanţare 2000, 2001, 2002, 2003 şi Acordul Multi – anual de Finanţare, semnat la Bruxelles şi, respectiv, la Bucureşti la 24 decembrie 2004, transmis cu nr.P.L. – X 230 din 15 iunie 2005 şi înregistrat sub nr.24/239/16.06.2005. 
La întocmirea raportului Comisia a avut în vedere avizul Consiliului Legislativ nr.555/18.05.2005.
Proiectul de lege are ca obiect de reglementare ratificarea Acordului între România şi Comisia Comunităţilor Europene pentru Comunitatea Europeană care modifică Acordurile Anuale de Finanţare 2000, 2001, 2002, 2003 şi Acordul Multi-anual de Finanţare, semnat la Bruxelles şi, respectiv, la Bucureşti la 24 decembrie 2004. 

Proiectul de Lege pentru ratificarea Acordului între România şi Comisia Comunităţilor  Europene  care modifică Acordurile Anuale de Finanţare 2000, 2001, 2002, 2003 şi Acordul Multi – anual de Finanţare, semnat la Bruxelles şi, respectiv, la Bucureşti la 24 decembrie 2004 face parte din categoria legilor ordinare, potrivit prevederilor art.73 din Constituţia României, republicată.

La lucrările comisiei au fost prezenţi 24 de deputaţi, din totalul de 25  membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat,  domnul Flaviu Lazin, secretar de stat în Ministerul Agriculturii, Pădurilor şi Dezvoltării Rurale.

Raportul Comisiei a fost adoptat în unanimitate în şedinţa din 21 iunie 2005.

În urma dezbaterii, Comisia propune adoptarea proiectului de lege în forma prezentată de Guvern.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(2) pct.1 din Regulamentul Camerei Deputaţilor, republicat, este de competenţa decizională  a  Senatului.

  VICEPREŞEDINTE,

         SECRETAR,

  Valeriu TABĂRĂ  
                            Ioan MUNTEANU
Întocmit: Consilier Anton Păştinaru

